8. การจัดการ

8.1 โครงสร้างการจัดการ

คณะกรรมการของบริษัท มีทั้งหมด 3 ชุด ดังนี้

1.  คณะกรรมการบริษัทฯ

2.  คณะกรรมการตรวจสอบ

3.  คณะกรรมการบริหาร

โครงสร้างการจัดการ (Organization Chart) ณ วันที่ 31 ธันวาคม 2551

คณะกรรมการบริษัทฯ ณ วันที่ 31 ธันวาคม 2552

+-----------------------------------+----------------------------------+
| ชื่อ – สกุล                          | ตำแหน่ง                           |
+-----------------------------------+----------------------------------+
| 1.  นายสุวัฒน์ แดงพิบูลย์สกุล            | ประธานกรรมการ                    |
+-----------------------------------+----------------------------------+
| 2.  นายชาย ชีวะเกตุ                 | รองประธานกรรมการ                 |
+-----------------------------------+----------------------------------+
| 3.  นางสาวชมเดือน ศตวุฒิ             | กรรมการ                          |
+-----------------------------------+----------------------------------+
| 4.  นายเกริกเกียรติ ศตวุฒิ             | กรรมการ                          |
+-----------------------------------+----------------------------------+
| 5.  นาวาอากาศตรีเอนก พันธุรักษ์        | กรรมการ                          |
+-----------------------------------+----------------------------------+
| 6.  ดร.วิชา จิวาลัย กฤตผล            | กรรมการอิสระ /                    |
|                                   | ประธานกรรมการตรวจสอบ             |
+-----------------------------------+----------------------------------+
| 7.  นายณรงค์ รัตนะ                  | กรรมการอิสระ / กรรมการตรวจสอบ     |
+-----------------------------------+----------------------------------+
| 8.  นายวิชัย วัชรวัฒนากุล              | กรรมการอิสระ / กรรมการตรวจสอบ     |
+-----------------------------------+----------------------------------+

  หมายเหตุ กรรมการตรวจสอบที่มีความรู้ทางด้านบัญชี การเงินคือ นายวิชัย วัชรวัฒนากุล

โดยมีนางสาวดวงใจ สิริวรวงศ์กุล ทำหน้าที่เป็นเลขานุการคณะกรรมการบริษัทฯ

กรรมการผู้มีอำนาจลงนาม

นางสาวชมเดือน ศตวุฒิ ลงลายมือชื่อร่วมกับ นายชาย ชีวะเกตุ หรือนายสุวัฒน์ แดงพิบูลย์สกุล
หรือนายเกริกเกียรติ

ศตวุฒิ หรือนาวาอากาศตรีเอนก พันธุรักษ์ รวมเป็นสองคนและประทับตราสำคัญบริษัทฯ

ขอบเขตอำนาจหน้าที่ของคณะกรรมการบริษัทฯ

1)  ปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติที่ประชุมผู้ถือหุ้น ด้วยความซื่อสัตย์สุจริต และระมัดระวังผลประโยชน์ของบริษัทฯ

2)  มีความรับผิดชอบต่อผู้ถือหุ้นโดยสม่ำเสมอ ดำเนินงานโดยรักษาผลประโยชน์ของผู้ถือหุ้น
    มีการเปิดเผยข้อมูลต่อผู้ลงทุนอย่างถูกต้อง ครบถ้วน ได้มาตรฐาน

3)  กำหนดนโยบายและทิศทางการดำเนินงานของบริษัทฯ

4)  พิจารณาอนุมัติผังอำนาจอนุมัติ

5)  กำกับ ควบคุม ดูแล
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพ
    เพื่อเพิ่มมูลค่าทางเศรษฐกิจสูงสุดให้แก่กิจการ

6)  พิจารณาอนุมัติการลงทุนในการขยายธุรกิจ ตลอดจนการเข้าร่วมทุนกับผู้ประกอบการรายอื่น

7)  รับผิดชอบในการจัดทำรายงานทางการเงิน ให้ผู้สอบบัญชีตรวจสอบ
    และ/หรือสอบทานและเสนอต่อคณะกรรมการตรวจสอบ

8)  แต่งตั้งคณะกรรมการบริหาร และกำหนดขอบเขตอำนาจหน้าที่
    และความรับผิดชอบของคณะกรรมการบริหาร

ทั้งนี้กำหนดให้กรรมการหรือบุคคลอื่นใดซึ่งมีหรืออาจมีความขัดแย้งในส่วนได้เสีย
หรือความขัดแย้งทางผลประโยชน์อื่นใดกับบริษัทฯ ไม่มีสิทธิออกเสียงลงคะแนนในเรื่องนั้น

นอกจากนั้นในกรณีต่อไปนี้
จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น

-   การซื้อหรือรับโอนกิจการของบริษัทเอกชน หรือบริษัทมหาชนอื่นมาเป็นของบริษัทฯ

-   การทำ แก้ไข หรือยกเลิกสัญญาเกี่ยวกับการให้เช่ากิจการของบริษัทฯ
    ทั้งหมดหรือบางส่วนที่สำคัญ การมอบหมายให้บุคคลอื่นเข้าจัดการธุรกิจของบริษัทฯ
    หรือการควบรวมกิจการกับบุคคลอื่น โดยมีวัตถุประสงค์เพื่อการแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิ หรือข้อบังคับของบริษัทฯ

-   การเพิ่มหรือลดทุนจดทะเบียนบริษัทฯ

-   การเลิกบริษัทฯ

-   การออกหุ้นกู้ของบริษัทฯ

-   การควบรวมกิจการบริษัทฯ กับบริษัทอื่น

คณะกรรมการตรวจสอบ (Audit Committee) ณ วันที่ 31 ธันวาคม 2552

  ----- ----------------------------- ------------------------------------
  ชื่อ –                                ตำแหน่ง
  สกุล                                 

  1.    ดร.วิชา จิวาลัย                  ประธานกรรมการตรวจสอบ

  2.    นายณรงค์ รัตนะ                  กรรมการตรวจสอบ

  3.    นายวิชัย วัชรวัฒนากุล              กรรมการตรวจสอบ
  ----- ----------------------------- ------------------------------------

โดยมีนางสาวดวงใจ สิริวรวงศ์กุล ทำหน้าที่เป็นเลขานุการคณะกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ (Audit Committee)

1)  สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ

2)  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล
    รวมถึงพิจารณาแต่งตั้งหน่วยงานตรวจสอบภายใน
    กำหนดแนวทางการปฏิบัติงานของฝ่ายตรวจสอบภายใน และกำหนดแผนการตรวจสอบภายใน

3)  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

4)  พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัทฯ
    รวมถึงวางแนวทางการปฏิบัติงานกับผู้สอบบัญชีรับอนุญาต

5)  พิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6)  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานกรรมการตรวจสอบ

7)  พิจารณารายการอื่นๆ ที่อาจมีผลกระทบกับธุรกิจของบริษัทฯ
    เพื่อนำเสนอที่ประชุมคณะกรรมการบริษัทเพื่อพิจารณา

8)  ปฏิบัติการอื่นใดตามที่คณะกรรมการของบริษัทฯ
    มอบหมายด้วยความเห็นชอบจากคณะกรรมการตรวจสอบ

คณะกรรมการบริหาร ณ วันที่ 31 ธันวาคม 2552

  ------ --------------------------- --------------------------------------
  ชื่อ -                               ตำแหน่ง
  สกุล                                

  1.     นายสุวัฒน์ แดงพิบูลย์สกุล          ประธานกรรมการบริหาร

  2.     นางสาวชมเดือน ศตวุฒิ           กรรมการบริหาร

  3.     นายเกริกเกียรติ ศตวุฒิ           กรรมการบริหาร
  ------ --------------------------- --------------------------------------

ขอบเขตอำนาจหน้าที่ของคณะกรรมการบริหาร

1)  มีอำนาจสั่งการ วางแผน และดำเนินกิจการของบริษัทฯ
    ให้เป็นไปตามนโยบายที่คณะกรรมการบริษัทกำหนด

2)  กำหนดกลยุทธ์ในการดำเนินธุรกิจของบริษัทฯ

3)  กำหนดแผนและแนวทางเกี่ยวกับการลงทุนและการระดมทุนตามนโยบายของบริษัทฯ

4)  อนุมัติการแต่งตั้งที่ปรึกษาด้านต่าง ๆ ที่จำเป็นต่อการดำเนินงานของบริษัทฯ

5)  มีอำนาจพิจารณากำหนดสวัสดิการพนักงานให้เหมาะสมกับสภาพการณ์ ประเพณี
    และสอดคล้องกับกฎหมายที่บังคับใช้อยู่

6)  มีอำนาจในการอนุมัติการซื้อ ยกเลิก ขาย ทรัพย์สิน เงินลงทุน ค่าใช้จ่ายต่าง ๆ
    ที่จำเป็นต่อการดำเนินงานของบริษัทฯ โดยมีรายละเอียดตามผังอำนาจอนุมัติ¹

7)  มีอำนาจในการอนุมัติการซื้อทรัพย์สิน ค่าใช้จ่ายต่างๆ
    อันสืบเนื่องจากการดำเนินงานของบริษัทฯ ตามสัญญา และ/หรือ ข้อตกลงกับคู่ค้า
    โดยมีรายละเอียดตามผังอำนาจอนุมัติ¹

ทั้งนี้การอนุมัติรายการของคณะกรรมการบริหารข้างต้น
จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ หรือบริษัทย่อย
(ถ้ามีในอนาคต) ซึ่งการอนุมัติในลักษณะดังกล่าวจะต้องเสนอต่อที่ประชุมคณะกรรมการบริษัท
และ/หรือที่ประชุมผู้ถือหุ้น (แล้วแต่กรณี) เพื่อพิจารณาอนุมัติรายการดังกล่าว
ตามที่ข้อบังคับของบริษัทฯ หรือกฎหมายที่เกี่ยวข้องกำหนด

ผู้บริหารของบริษัทฯ ณ วันที่ 31 ธันวาคม 2552

  ----- ----------------------- -------------------------------------------
  ชื่อ –                          ตำแหน่ง
  สกุล                           

  1.    นางสาวชมเดือน ศตวุฒิ       กรรมการผู้จัดการ

  2.    นายสหวัสส์ เตชาชาญ        ผู้จัดการฝ่ายพัฒนาธุรกิจ

  3.    นายอูทิน หม่อง อาเย่        ผู้จัดการฝ่ายเทคนิค

  4.    นายสมอุ้ย ตั้งจิตต์ถาวรกุล     ผู้จัดการฝ่ายปฏิบัติการ

  5.    นายธรรมรัฐ สร้อยสมบุญ      ผู้จัดการฝ่ายปฏิบัติการ

  6.    นายนิมิตร หาญวุฒิพงศ์        ผู้จัดการฝ่ายบัญชีและการเงิน

  7.    นางสาววัจนา สกุลแรมรุ่ง     ผู้จัดการฝ่ายบริหารสำนักงาน/บุคคล/จัดซื้อและคลังสินค้า
  ----- ----------------------- -------------------------------------------

กรรมการผู้จัดการ

ขอบเขตอำนาจหน้าที่ของกรรมการผู้จัดการ

ให้กรรมการผู้จัดการมีอำนาจดำเนินการตามที่คณะกรรมการบริษัทฯ ได้มอบหมายให้
ซึ่งอยู่ภายใต้กฎระเบียบและข้อบังคับของบริษัทฯ
รายละเอียดอำนาจหน้าที่ของกรรมการผู้จัดการสามารถสรุปได้ดังนี้

1)  เป็นผู้บริหารจัดการและควบคุมดูแลการดำเนินธุรกิจตามปกติของบริษัทฯ

2)  ดำเนินการตามที่คณะกรรมการบริษัทฯ ได้มอบหมาย

3)  เป็นผู้กำหนดและกำกับดูแลการดำเนินการโดยรวมในทางปฏิบัติ
    เพื่อให้เป็นไปตามนโยบายที่คณะกรรมการบริษัทฯ กำหนด

4)  มีอำนาจในการอนุมัติการซื้อ ยกเลิก ขายทรัพย์สิน เงินลงทุน ค่าใช้จ่ายต่างๆ
    ที่จำเป็นต่อการดำเนินงานของบริษัทฯ โดยมีรายละเอียดตามผังอำนาจอนุมัติ¹

5)  มีอำนาจในการอนุมัติการซื้อทรัพย์สิน ค่าใช้จ่ายต่าง ๆ
    อันสืบเนื่องจากการดำเนินงานของบริษัทฯ ตามสัญญา และ/หรือ ข้อตกลงกับคู่ค้า
    โดยมีรายละเอียดตามผังอำนาจอนุมัติ¹

6)  เป็นผู้พิจารณาเรื่อง กลยุทธ์ทางธุรกิจ การระดมทุนของบริษัท
    เพื่อนำเสนอต่อคณะกรรมการบริษัทฯ ตามลำดับของความสำคัญ

7)  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ขึ้นเงินเดือน ค่าตอบแทน เงินโบนัส สำหรับพนักงานทุกระดับ
    ตามนโยบายการกำหนดค่าตอบแทน

8)  มีอำนาจดำเนินการเปิดและปิดบัญชีเงินฝากประเภทต่าง ๆ
    กับสถาบันการเงินเพื่อความสะดวกในการดำเนินงานตามปกติธุรกิจของบริษัทฯ
    โดยต้องคำนึงถึงประโยชน์บริษัทเป็นสำคัญ

9)  ขออนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัทฯ
    โดยผ่านคณะกรรมการบริหารของบริษัทฯ

ทั้งนี้การมอบอำนาจดังกล่าวข้างต้น
กรรมการผู้จัดการจะต้องปฏิบัติตามข้อกำหนดและระเบียบวาระต่างๆ
ที่ได้รับอนุมัติจากคณะกรรมการบริษัทฯ และต้องไม่อนุมัติรายการใดๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ และบริษัทย่อย
และจะต้องเปิดเผยรายการดังกล่าวต่อคณะกรรมการบริษัทฯ เพื่อให้คณะกรรมการบริษัทฯ พิจารณา

การอื่นใดนอกเหนือจากที่กล่าวมาข้างต้น
กรรรมการผู้จัดการไม่สามารถกระทำได้เว้นแต่จะได้รับมอบหมายจากที่ประชุมคณะกรรมการบริษัทฯ
เป็นคราวๆ ไป

หมายเหตุ : ¹ ผังอำนาจอนุมัติมีรายละเอียดดังนี้

+------------+--------+--------+--------+--------+--------------------+
| ตำแหน่ง     | สังหา   |        | อสังหา  |        | ซื้อเครื่องมือและอุปกรณ  |
|            | ริมทรัพย์ |        | ริมทรัพย์ |        | ์เพื่อใช้ในการดำเนินงาน |
|            |        |        |        |        |                    |
|            |        |        |        |        | (ต่อเดือน)           |
+------------+--------+--------+--------+--------+--------------------+
|            | ซ      | ขา     | ซ      | ขา     |                    |
|            | ื้อต่อครั้ง | ยต่อครั้ง | ื้อต่อครั้ง | ยต่อครั้ง |                    |
+------------+--------+--------+--------+--------+--------------------+
| คณะกร      | 20,0   | 20,0   | 40,0   | 20,0   | ตามการด            |
| รมการบริหาร | 00,000 | 00,000 | 00,000 | 00,000 | ำเนินงานตามปกติธุรกิจ* |
+------------+--------+--------+--------+--------+--------------------+
| กรร        | 2,0    | 2,0    | 5,0    | 2,0    | ตามการด            |
| มการผู้จัดการ | 00,000 | 00,000 | 00,000 | 00,000 | ำเนินงานตามปกติธุรกิจ* |
+------------+--------+--------+--------+--------+--------------------+
| ผู้จัดการฝ่าย  | 50,000 | 50,000 | -      | -      | 50,000             |
+------------+--------+--------+--------+--------+--------------------+

หมายเหตุ :*
เนื่องจากปริมาณในการซื้อเครื่องมือและอุปกรณ์เพื่อใช้ในการดำเนินงานด้านการตรวจสอบและทดสอบโดยไม่ทำลาย
ในแต่ละช่วงเวลานั้นขึ้นอยู่กับความจำเป็นหรือความต้องการใช้ รวมถึงความเหมาะสมของราคา
จึงอาจมีบางช่วงเวลาที่จะมีการสั่งซื้อเครื่องมือและอุปกรณ์เป็นจำนวนมาก ดังนั้นบริษัทฯ
จึงไม่สามารถระบุจำนวนวงเงินสำหรับการซื้อที่แน่นอนได้
อย่างไรก็ตามการจัดการทุกครั้งจะต้องยึดหลักเกณฑ์ของบริษัท และราคาที่เป็นไปตามปกติธุรกิจ
ทั้งนี้เมื่อประมูลงานได้ทางฝ่ายปฏิบัติการจะตรวจสอบเครื่องมือ อุปกรณ์ ร่วมกับแผนกคลังพัสดุ
โดยมีรายละเอียดในการแบ่งระเบียบการจัดซื้อ ดังนี้

1.  ในกรณีที่ไม่มีเครื่องมือในคลังพัสดุ และ/หรือเป็นเครื่องมือพิเศษ

  1.1 ฝ่ายปฏิบัติการจัดหาข้อมูลและราคาเครื่องมือที่ต้องการจะขอซื้อ ซึ่งจะต้องมีข้อมูล
  จากผู้ขายไม่ต่ำกว่า 2 รายเพื่อใช้เปรียบเทียบ

  1.2 นำข้อมูลเข้าร่วมประชุมกับฝ่ายต่างๆ ที่เกี่ยวข้อง เพื่อพิจารณาคัดเลือกเครื่องมือ
  และราคาที่เหมาะสมกับการใช้งาน

  1.3 ฝ่ายปฏิบัติการยื่นใบขออนุมัติซื้อ
  พร้อมชี้แจงเหตุผลของการขอซื้อต่อกรรมการผู้จัดการเพื่อพิจารณาอนุมัติ

  1.4 ส่งใบอนุมัติให้แผนกจัดซื้อดำเนินการจัดซื้อตามขั้นตอนของบริษัทฯ ต่อไป

2.  ในกรณีที่เครื่องมือในคลังพัสดุมีไม่เพียงพอต่อการปฏิบัติงาน และจะต้องสั่งซื้อเพิ่มเติม

  แผนกคลังพัสดุจะดำเนินตามขั้นตอน ข้อ 1.3-1.4 เช่นกัน

8.2 การสรรหากรรมการและผู้บริหาร

บริษัทฯ ไม่มีคณะกรรมการสรรหาโดยเฉพาะ
ทั้งนี้บุคคลที่จะได้รับการแต่งตั้งให้ดำรงตำแหน่งกรรมการ และผู้บริหารของบริษัทฯ
จะต้องมีคุณสมบัติครบตามมาตรา 68 แห่งพระราชบัญญัติบริษัทมหาชนจำกัด พ.ศ.2535
และข้อบังคับของบริษัทฯ
และไม่มีลักษณะต้องห้ามตามประกาศคณะกรรมการกำกับหลักทรัพย์และตลาดหลักทรัพย์ ที่
กจ.12/2543 เรื่อง การขออนุญาตและการอนุญาตให้เสนอขายหุ้นที่ออกใหม่ฉบับลงวันที่ 22 มีนาคม
2543 โดยการคัดเลือกจะดำเนินการ ดังนี้

องค์ประกอบและการแต่งตั้งคณะกรรมการบริษัทฯ

องค์ประกอบและการสรรหา แต่งตั้ง ถอดถอน หรือพ้นจากตำแหน่งกรรมการของบริษัทฯ
นั้นได้กำหนดไว้ในข้อบังคับของบริษัทฯ ซึ่งสามารถสรุปสาระสำคัญ ได้ดังนี้

1.  คณะกรรมการบริษัทฯ ประกอบด้วยกรรมการจำนวนไม่น้อยกว่า 5 คน แต่ไม่เกิน 15 คน
    เลือกตั้งโดยที่ประชุมสามัญผู้ถือหุ้น โดยมีกรรมการที่เป็นกรรมการตรวจสอบไม่น้อยกว่า 3 คน
    ทั้งนี้กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในประเทศไทย

2.  ให้ที่ประชุมสามัญผู้ถือหุ้นเลือกตั้งกรรมการ ตามหลักเกณฑ์และวิธีการดังต่อไปนี้

    1.  ผู้ถือหุ้นรายหนึ่งมีคะแนนเสียงเท่ากับ 1 หุ้นต่อ1 เสียง

    2.  ผู้ถือหุ้นแต่ละรายจะใช้คะแนนเสียงที่มีอยู่ทั้งหมดตาม1) )
        เลือกตั้งบุคคลคนเดียวหรือหลายคนเป็นกรรมการก็ได้
        กรณีเลือกบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

    3.  บุคคลที่ได้รับคะแนนเสียงสูงสุดตามลำดับลงมาเป็นผู้ได้รับการเลือกตั้ง
        เป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
        ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ประธานที่ประชุมเป็นผู้ออกเสียงชี้ขาด

3.  ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่งจำนวนหนึ่งในสาม
    (1/3) ของจำนวนกรรมการในขณะนั้น
    ถ้าจำนวนกรรมการจะแบ่งออกให้ตรงเป็นสามส่วนไม่ได้
    ก็ให้ออกโดยจำนวนใกล้ที่สุดกับส่วนหนึ่งในสาม
    กรรมการที่จะต้องออกจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากกัน ส่วนปีหลังๆ
    ต่อไปให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
    กรรมการซึ่งพ้นจากตำแหน่ง อาจได้รับเลือกให้กลับเข้ามารับตำแหน่งอีกได้

4.  กรรมการคนใดจะลาออกจากตำแหน่งให้ยื่นใบลาออกต่อบริษัทฯ
    โดยการลาออกนั้นจะมีผลนับแต่วันที่ใบลาออกไปถึงบริษัทฯ

5.  ในการลงมติให้กรรมการคนใดออกจากตำแหน่งก่อนถึงคราวออกตามวาระให้ถือคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียง
    และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียงลงคะแนน

องค์ประกอบและการแต่งตั้งคณะกรรมการตรวจสอบ

คณะกรรมการตรวจสอบของบริษัทฯ จะต้องเป็นกรรมการบริษัทฯ
ซึ่งได้รับการแต่งตั้งจากคณะกรรมการบริษัทฯ
และมีคุณสมบัติตามที่กฎหมายหลักทรัพย์และตลาดหลักทรัพย์ รวมถึงประกาศ ข้อบังคับ
และ/หรือระเบียบของตลาดหลักทรัพย์กำหนด โดยมีจำนวนไม่น้อยกว่า 3 คน
ทั้งนี้กรรมการตรวจสอบอย่างน้อย1 คน ต้องเป็นผู้มีความรู้ด้านการบัญชีและการเงิน

องค์ประกอบและการแต่งตั้งคณะกรรมการบริหาร

คณะกรรมการบริษัทฯ เป็นผู้เสนอการแต่งตั้งคณะกรรมการบริหาร โดยเลือกตั้งจากกรรมการ
และ/หรือผู้บริหารจำนวนหนึ่งตามที่เห็นสมควร และให้คณะกรรมการบริษัทฯ
แต่งตั้งกรรมการบริหารคนหนึ่งเป็นประธานกรรมการบริหาร

8.3 ค่าตอบแทนกรรมการและผู้บริหาร

1.  ค่าตอบแทนที่เป็นตัวเงิน

    1.  ค่าตอบแทนคณะกรรมการ

เบี้ยประชุมกรรมการ ในการประชุมสามัญผู้ถือหุ้นครั้งที่ 3/2552 เมื่อวันที่ 27 เมษายน 2552
ที่ประชุมได้อนุมัติการกำหนดค่าตอบแทนกรรมการบริษัทและกรรมการตรวจสอบ เป็นจำนวนรวมทั้งสิ้น
2,500,000 บาท
โดยกำหนดเบี้ยประชุมประธานกรรมการบริษัทและประธานกรรมการตรวจสอบครั้งละ 15,000.00
บาท เบี้ยประชุมกรรมการบริษัทและกรรมการตรวจสอบครั้งละ 10,000.00 บาท เบี้ย
สำหรับเบี้ยประชุมคณะกรรมการนั้นสามารถแยกตามรายนามได้ดังนี้

+------+-----------------------------------+---------------------------+
| ลำดับ | รายนามคณะกรรมการ                  | ค่าเบี้ยประชุม                |
|      |                                   |                           |
|      |                                   | คณะกรรมการบริษัทต่อครั้ง       |
+------+-----------------------------------+---------------------------+
| 1.   | นายสุวัฒน์ แดงพิบูลย์สกุล                | 15,000                    |
+------+-----------------------------------+---------------------------+
| 2.   | นายชาย ชีวะเกตุ                     | 10,000                    |
+------+-----------------------------------+---------------------------+
| 3.   | นางสาวชมเดือน ศตวุฒิ                 | 10,000                    |
+------+-----------------------------------+---------------------------+
| 4.   | นายเกริกเกียรติ ศตวุฒิ                 | 10,000                    |
+------+-----------------------------------+---------------------------+
| 5.   | นาวาอากาศตรีเอนก พันธุรักษ์            | 10,000                    |
+------+-----------------------------------+---------------------------+
| 6.   | ดร.วิชา จิวาลัย                      | 10,000/15,000             |
+------+-----------------------------------+---------------------------+
| 7.   | นายวิรัช กฤตผล                      | 10,000/10,000             |
+------+-----------------------------------+---------------------------+
| 8.   | นายวิชัย วัชรวัฒนากุล                  | 10,000/10,000             |
+------+-----------------------------------+---------------------------+
| 9.   | นายณรงค์ รัตนะ                      | 10,000/10,000             |
+------+-----------------------------------+---------------------------+

+----------------------------+--------------------+--------------------+
| ค่าตอบแทน                   | ปี 2552             |                    |
|                            |                    |                    |
| คณะกรรมการ                 |                    |                    |
+----------------------------+--------------------+--------------------+
|                            | จำนวนราย (คน)      | จำนวนเงิน (บาท)     |
+----------------------------+--------------------+--------------------+
| เบี้ยประชุมกรรมการ            | 9                  | 450,000            |
+----------------------------+--------------------+--------------------+
| ค่าตอบแทน                   | 9                  | 1,750,000          |
+----------------------------+--------------------+--------------------+

ข. ค่าตอบแทนผู้บริหาร

+----------------------------+-------------------+--------------------+
| ค่าตอบแทนผู้บริหาร             | ปี 2552            |                    |
+----------------------------+-------------------+--------------------+
|                            | จำนวนราย (คน)     | จำนวนเงิน (บาท)     |
+----------------------------+-------------------+--------------------+
| เงินเดือน                    | 7                 | 6,902,940          |
|                            |                   |                    |
| โบนัส                       | 7                 | 1,545,130          |
|                            |                   |                    |
| เงินกองทุนสำรองเลี้ยงชีพ        | 7                 | 655,290            |
+----------------------------+-------------------+--------------------+
| รวม                        | 7                 | 9,103,360          |
+----------------------------+-------------------+--------------------+

2.  ค่าตอบแทนอื่นที่ไม่ใช่ตัวเงิน

  - ไม่มี -

4.  การกำกับดูแลกิจการ

ที่ผ่านมา บริษัทฯ มีการปฏิบัติตามหลักการของการกำกับดูแลกิจการที่ดี 13 ข้อ
ตามแนวทางที่ตลาดหลักทรัพย์ฯ กำหนด ดังนี้

1.  นโยบายการกำกับดูแลกิจการที่ดี

บริษัทฯ ยึดมั่นและให้ความสำคัญในการบริหารทั้งด้านโครงสร้างองค์กร และด้านกลยุทธ์การจัดการ
ซึ่งมีการกำหนดบทบาทและแนวทางปฎิบัติงานที่เป็นระบบ โปร่งใส ตรวจสอบได้
เพื่อมุ่งหวังในการสร้างมาตรฐานในการจัดกิจการที่ดีขึ้น
อันจะทำให้เกิดความเชื่อถือและเกิดผลสำเร็จขึ้นได้อย่างแท้จริง
ไม่ว่าจะเป็นในระดับผู้บริหารและระดับพนักงาน
ก็ได้ยึดมั่นในการปฏิบัติตามหลักของกระบวนการกำกับดูแลกิจการที่ดีอันประกอบด้วย

-   ความสำนึก และความเข้าใจในหน้าที่

-   ความรับผิดชอบ

-   ความปลอดภัยในชีวิต ทรัพย์สิน และสิ่งแวดล้อม

-   ความโปร่งใส

-   การกำหนดวิสัยทัศน์ และกลยุทธ์ในการดำเนินการที่ชัดเจน

-   การมีจรรยาบรรณ

แนวทางปฏิบัติตามหลักเกณฑ์ที่ใช้ในการกำกับดูแลกิจการที่ดี ครอบคลุมในเรื่องต่อไปนี้

1.  สิทธิของผู้มีส่วนได้เสียโดยตรง เช่น ผู้ถือหุ้น

2.  องค์ประกอบและบทบาทของคณะกรรมการ และคณะผู้บริหาร

3.  การเปิดเผยข้อมูล

2.  สิทธิและความเท่าเทียมกันของผู้ถือหุ้นและผู้มีส่วนได้เสียต่าง ๆ

บริษัทฯ ตระหนักถึงความสำคัญของผู้ถือหุ้น รวมทั้งผู้มีส่วนได้เสียทั้งปวง
ไม่ว่าจะผู้มีส่วนได้เสียภายใน อันได้แก่

ผู้ถือหุ้น คณะกรรมการ พนักงาน และผู้มีส่วนได้เสียภายนอกได้แก่ ลูกค้า ซึ่งบริษัทฯ
มีนโยบายปฏิบัติต่อผู้มีส่วนได้เสียอย่างเท่าเทียมและเป็นธรรม อย่างเช่น

- สิทธิของผู้ถือหุ้น บริษัทฯ จะแจ้งให้ผู้ถือหุ้นทราบถึงความคืบหน้าจากการดำเนินงานอย่างสม่ำเสมอ
โดยจะแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์ฯ ตลอดจนการประกาศในเวปไซต์
WWW.TNDT.CO.TH และบริษัทฯ
ได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ ให้ผู้ถือหุ้นทราบล่วงหน้า
ก่อนวันประชุมอย่างน้อย 7 วัน ซึ่งเป็นไปตามข้อบังคับและข้อกำหนดของบริษัท

- สิทธิของลูกค้า บริษัทฯ
ยึดถือความเอาใจใส่และความรับผิดชอบต่อลูกค้าทั้งในด้านคุณภาพของผลิตภัณฑ์
และการให้บริการหลังการขาย

- สิทธิของคู่ค้า บริษัทฯ ยึดถือประพฤติปฏิบัติตามกรอบกติกาแห่งการแข่งขันที่ดี
และหลีกเลี่ยงวิธีการที่ไม่สุจริต

3. ภาวะผู้นำและวิสัยทัศน์

คณะกรรมการบริษัทมีบทบาทอย่างเป็นอิสระ เพื่อให้เป็นไปตามมาตรฐานการกำกับดูแลกิจการที่ดี
ประกอบด้วย

- กำหนดวิสัยทัศน์ ภารกิจ กลยุทธ์ เป้าหมาย แผนธุรกิจและงบประมาณของบริษัทฯ

- กำกับดูแล และติดตามผลการปฏิบัติงานอย่างสม่ำเสมอ
โดยให้เป็นไปตามแผนงานเพื่อบรรลุเป้าหมายที่ตั้งไว้

- จัดให้มีการควบคุมดูแลระบบภายในโดย บริษัท เอ็ม อาร์ แอนด์ แอสโซซิเอท จำกัด
เป็นผู้สอบบัญชีของบริษัทฯ ซึ่งในการตรวจสอบบัญชีประจำปีนั้น
จะทำการประเมินและทบทวนระบบการควบคุมภายในของบริษัทฯ ด้วย

- ดูแลให้มีมาตรการบริหารความเสี่ยงที่เหมาะสม และมีการติดตามอย่างสม่ำเสมอ

ในเรื่องค่าตอบแทน
คณะกรรมการบริษัทได้กำหนดนโยบายค่าตอบแทนกรรมการอย่างชัดเจนและโปร่งใส
โดยค่าตอบแทนของคณะกรรมการนั้น
อยู่ในระดับใกล้เคียงกับบริษัทซึ่งเป็นอุตสาหกรรมประเภทเดียวกัน
ซึ่งสูงเพียงพอที่จะดึงดูดและรักษากรรมการที่มีคุณสมบัติที่ต้องการไว้ได้ ทั้งนี้
กรรมการที่ได้รับมอบหมายให้มีหน้าที่และความรับผิดชอบเพิ่มขึ้น
จะได้รับค่าตอบแทนเพิ่มสูงขึ้นเพื่อให้เหมาะสมกับภาระหน้าที่นั้นเช่นกัน

ส่วนในเรื่องค่าตอบแทนของผู้บริหารบริษัทนั้น
เป็นไปตามหลักการและนโยบายที่คณะกรรมการบริษัทกำหนด

4.  ความขัดแย้งทางผลประโยชน์

เพื่อป้องกันความขัดแย้งทางผลประโยชน์ที่อาจจะเกิดขึ้น
คณะกรรมการได้กำหนดนโยบายและวิธีการดูแลไม่ให้ผู้บริหารและผู้ที่เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

- รายงานความขัดแย้งทางผลประโยชน์ จะต้องผ่านความเห็นชอบจากคณะกรรมการบริษัท
ทั้งนี้การอนุมัติความเห็นชอบนั้นต้องคำนึงถึงประโยชน์ ความยุติธรรม ความสมเหตุสมผลของรายการ
รวมทั้งเป็นไปตามเงื่อนไขและราคาตลาดด้วย

- การดูแลเรื่องการใช้ข้อมูลภายใน เพื่อป้องกันความเสียหายซึ่งอาจจะเกิดขึ้น
การใช้ประโยชน์จากข้อมูลสำคัญอันมีผลต่อการลงทุนนั้น
คณะกรรมการจะมีการประชุมและแจ้งมติความเห็นชอบของคณะกรรมการตรวจสอบ
ต่อตลาดหลักทรัพย์ฯ ในวันทำการถัดไปทันที เพื่อป้องกันมิให้มีการใช้ข้อมูลภายใน
ในการแสวงหาผลประโยชน์ส่วนตน

5. จริยธรรมธุรกิจ

บริษัทฯ ได้กำหนดข้อพึงปฏิบัติเกี่ยวกับจรรยาบรรณของคณะกรรมการ ฝ่ายจัดการ และพนักงาน
เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ของบริษัทฯ ด้วยความซื่อสัตย์ สุจริต
เที่ยงธรรม และรับผิดชอบต่อผู้มีส่วนได้เสีย ผู้ถือหุ้น และทุกฝ่ายที่เกี่ยวข้อง
ซึ่งข้อพึงปฏิบัติเกี่ยวกับจรรยาบรรณนั้นจะรวมถึงการกำหนดโทษทางวินัยด้วย

6. การถ่วงดุลอำนาจของกรรมการที่ไม่เป็นผู้บริหาร

บริษัทฯ มีคณะกรรมตรวจสอบ ซึ่งเป็นกรรมการอิสระ จำนวน 3 ท่าน
จากจำนวนคณะกรรมการบริษัททั้งหมด 8 ท่าน ซึ่งมากกว่า 1 ใน 3 ของกรรมการทั้งคณะ
นอกจากนี้ยังมีกรรมการอีก 2 ท่านที่ไม่ได้เป็นทั้งกรรมการอิสระและผู้บริหารของบริษัทฯ

7. การรวมหรือแยกตำแหน่ง

ประธานกรรมการของบริษัทไม่เป็นบุคคลเดียวกันกับกรรมการผู้จัดการ
โครงสร้างคณะกรรมการของบริษัทประกอบไปด้วยกรรมการตรวจสอบซึ่งเป็นกรรมการอิสระมากกว่า
1 ใน 3 ของกรรมการทั้งคณะ ซึ่งทำให้มีการถ่วงดุลและการสอบทานการบริหารงานได้ นอกจากนี้
บริษัทมีการกำหนดขอบเขตอำนาจหน้าที่ของคณะกรรมการและกรรมการผู้จัดการไว้อย่างชัดเจน
ทำให้ประธานกรรมการและกรรมการผู้จัดการไม่มีอำนาจเบ็ดเสร็จ และมีการถ่วงดุลในมติที่สำคัญ
ซึ่งจะต้องได้รับการอนุมัติจากคณะกรรมการบริษัทหรือที่ประชุมผู้ถือหุ้น รวมทั้ง
อำนาจที่มอบให้กรรมการผู้จัดการ หรือคณะกรรมการบริษัทจะไม่สามารถอนุมัติรายการใดๆ ที่ตนเอง
หรือบุคคลที่มีความขัดแย้งทางผลประโยชน์มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

8. การประชุมผู้ถือหุ้น

บริษัทฯ ได้จัดให้มีการประชุมผู้ถือหุ้นในสถานที่ และวันเวลาที่เหมาะสม
สำหรับการประชุมนั้นผู้ถือหุ้นมีสิทธิเท่าเทียมกันในการตรวจสอบการดำเนินกิจการของบริษัทฯ
โดยประธานและกรรมการในที่ประชุมจะเปิดโอกาสให้ผู้ถือหุ้นมีการสอบถามหรือแสดงความคิดเห็น
รวมทั้งให้มีข้อเสนอแนะต่างๆ อย่างเต็มที่
และได้มีการจัดเตรียมหนังสือมอบฉันทะสำหรับผู้ถือหุ้นที่ไม่สามารถเข้าร่วมประชุมได้

9. การประชุมคณะกรรมการ

บริษัท ฯ ได้มีการกำหนดให้มีการประชุมคณะกรรมการอย่างน้อย 3 เดือนต่อครั้ง
โดยในการประชุมแต่ละครั้ง
ต้องมีคณะกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมด
จึงจะถือว่าครบองค์ประชุม และการวินิจฉัยชี้ขาดให้ยึดถือเสียงข้างมาก

การประชุมแต่ละครั้ง จะจัดทำหนังสือเชิญประชุมพร้อมระบุระเบียบวาระประชุม
รวมทั้งเอกสารประกอบการประชุมโดยส่งให้คณะกรรมการล่วงหน้า 7 วันก่อนวันประชุม
เพื่อให้คณะกรรมการได้มีเวลาศึกษาข้อมูลต่าง ๆ อย่างเพียงพอก่อนเข้าร่วมประชุม
และการประชุมแต่ละครั้งนั้น มีการจดบันทึกการประชุมเป็นลายลักษณ์อักษร
อีกทั้งมีการจัดเก็บรายงานการประชุมที่ผ่านการรับรองจากคณะกรรมการ
พร้อมให้คณะกรรมการและผู้ที่เกี่ยวข้องตรวจสอบได้

สถิติการเข้าประชุมคณะกรรมการบริษัทฯ ประจำปี 2552 มีรายละเอียดดังนี้

  -------------------------------- ------------------- -------------------
  รายชื่อกรรมการ                     คณะกรรมการบริษัท      คณะกรรมการตรวจสอบ

  1. นายสุวัฒน์ แดงพิบูลย์สกุล            4/4 ครั้ง             -

  2. นายชาย ชีวะเกตุ                 2/4 ครั้ง             -

  3. นางสาวชมเดือน ศตวุฒิ             4/4 ครั้ง             -

  4. นายเกริกเกียรติ ศตวุฒิ             4/4 ครั้ง             -

  5. นาวาอากาศตรีเอนก พันธุรักษ์        4/4 ครั้ง             -

  6. ดร.วิชา จิวาลัย                  4/4 ครั้ง             4/4 ครั้ง

  7. นายวิชัย วัชรวัฒนากุล              4/4 ครั้ง             4/4 ครั้ง

  8. นายณรงค์ รัตนะ                  2/4 ครั้ง             3/4 ครั้ง
  -------------------------------- ------------------- -------------------

10. คณะอนุกรรมการ

คณะกรรมการบริษัท ได้มีการแต่งตั้งคณะกรรมการตรวจสอบจำนวน 3 ท่าน เมื่อวันที่ 15 มีนาคม
2550 โดยมีวาระการดำรงตำแหน่งคราวละ 3 ปี เพื่อช่วยในการกำกับดูแลกิจการของบริษัท
และคณะกรรมการตรวจสอบจะมีการประชุมเป็นประจำอย่างน้อยไตรมาสละ 1 ครั้ง
และจะจัดให้มีการประชุมเป็นพิเศษในกรณีที่มีวาระเร่งด่วน

ทั้งนี้ ปัจจุบันบริษัทฯ ยังไม่มีคณะอนุกรรมการกำหนดค่าตอบแทน
แต่มีกระบวนการพิจารณาค่าตอบแทนเบื้องต้นที่เหมาะสม
โดยใช้ข้อมูลค่าตอบแทนของบริษัทในอุตสาหกรรมเดียวกันและมีขนาดใกล้เคียงกัน
รวมทั้งผลประกอบการของบริษัทฯประกอบการพิจารณากำหนด
ก่อนนำเสนอความเห็นต่อที่ประชุมผู้ถือหุ้นเพื่อพิจารณาตัดสินใจขั้นสุดท้าย

11. รายงานของคณะกรรมการ

คณะกรรมการบริษัทเป็นผู้รับผิดชอบการดำเนินธุรกิจ รวมถึงการกำกับดูแลกิจการ
งบการเงินของบริษัท และสารสนเทศทางการเงินที่ปรากฏต่อสาธารณะชน
ในแบบแสดงรายการข้อมูลประจำปี และรายงานประจำปี
โดยการจัดทำงบการเงินดังกล่าวเป็นไปตามมาตรฐานการบัญชีที่รับรองทั่วไปในประเทศไทย
คณะกรรมการบริษัท ได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารและเป็นอิสระอย่างเพียงพอ
เป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน

12. การควบคุมระบบภายใน

บริษัทฯ ได้ให้ความสำคัญต่อระบบควบคุมภายใน ทั้งในระดับบริหารและระดับปฏิบัติการ
เพื่อให้มีประสิทธิภาพและก่อให้เกิดประสิทธิผลอย่างยั่งยืน ทั้งด้านสภาพแวดล้อมภายใน
การประเมินความเสี่ยงกิจการ การควบคุมระบบสารสนเทศ และการสื่อสาร
และมีการติดตามประเมินผลอย่างต่อเนื่อง ทั้งการแบ่งแยกหน้าที่ความรับผิดชอบที่ชัดเจน
มีระบบการกำกับดูแลที่ดี เพื่อให้เกิดการถ่วงดุล และตรวจสอบระหว่างกันอย่างเหมาะสม นอกจากนี้
การควบคุมภายในเกี่ยวกับระบบทางการเงินนั้น

บริษัทฯ ได้จัดให้มีการรายงานทางการเงินโดยเสนอผู้บริหารสายงานที่รับผิดชอบ

13. ความสัมพันธ์กับผู้ลงทุน

คณะกรรมการบริษัท
ตระหนักดีว่าการเปิดเผยข้อมูลของบริษัททั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้เสียของบริษัท บริษัทฯ
จึงมีนโยบายเปิดเผยข้อมูลที่ครบถ้วน ตรงต่อความเป็นจริง เชื่อถือได้ สม่ำเสมอ และทันเวลา
ให้แก่สาธารณะชน ทั้งรายงานผ่านผู้ถือหุ้นโดยตรง หรือทางสื่อของตลาดหลักทรัพย์ และผ่านทาง
www.tndt.co.th

8.5 การดูแลเรื่องการใช้ข้อมูลภายใน

กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
ตลอดจนมติของที่ประชุมสามัญผู้ถือหุ้น การเปิดเผยข้อมูลต่างๆ
ที่มีสาระสำคัญและมีผลกระทบต่อบริษัทฯ
ถ้าเป็นข้อมูลด้านการดำเนินงานให้ผ่านความเห็นชอบจากกรรมการผู้จัดการ
แต่ถ้าข้อมูลใดที่มีผลกระทบต่อผู้ลงทุนต้องผ่านความเห็นชอบจากที่ประชุมคณะกรรมการบริษัทฯ
นโยบายและวิธีการติดตามดูแลในการนำข้อมูลภายในไปใช้เพื่อประโยชน์ส่วนตนนั้น
บริษัทฯมอบหมายให้คณะกรรมการบริษัทฯ เป็นผู้ดูแลและพิจารณาตัดสินความผิด ในกรณีที่มีกรรมการ
และ/หรือผู้บริหารมีการใช้ข้อมูลภายในเพื่อประโยชน์ส่วนตัว
และมอบหมายให้กรรมการผู้จัดการเป็นผู้พิจารณาความผิด
ตามมาตรการการลงโทษที่เป็นไปตามมติที่ประชุมของคณะกรรมการบริษัทฯ หากพนักงานของบริษัทฯ
กระทำความผิดดังกล่าว

  8.6 บุคลากร

  8.6.1 ค่าตอบแทนที่เป็นตัวเงิน

+--------------------------------+------------------+------------------+
| ค่าตอบแทนพนักงาน                 | ปี 2552           |                  |
+--------------------------------+------------------+------------------+
|                                | จำนวนราย (คน)    | จำนวนเงิน (บาท)   |
+--------------------------------+------------------+------------------+
| เงินเดือน                        | 292              | 59,370,680       |
|                                |                  |                  |
| โบนัส                           | 215              | 6,704,870        |
|                                |                  |                  |
| เงินกองทุนสำรองเลี้ยงชีพ            | 117              | 1,161,005        |
+--------------------------------+------------------+------------------+
| รวม                            |                  | 67,236,555       |
+--------------------------------+------------------+------------------+

8.6.2 การเปลี่ยนแปลงจำนวนพนักงานอย่างมีนัยสำคัญ

- ไม่มีการเปลี่ยนแปลงจำนวนพนักงานอย่างมีนัยสำคัญ -

8.6.3 ข้อพิพาทด้านแรงงานที่สำคัญในระยะ 3 ปีที่ผ่านมานัยสำคัญ

- ไม่มี -

8.6.4 นโยบายการพัฒนาพนักงาน

บริษัทฯ มีการจัดอบรมพนักงานให้มีความรู้ความสามารถตามลักษณะงานของแต่ละฝ่าย
โดยมีการจัดอบรมเพิ่มเติมความรู้ และวิวัฒนาการใหม่ๆ ตามความเหมาะสมของงานแต่ละฝ่าย
ทั้งภายในและภายนอกสถานที่ โดยตัวอย่างการจัดฝึกอบรมมีรายละเอียดดังนี้

การจัดฝึกอบรมภายในโดยเชิญวิทยากรภายนอกมาให้คำบรรยาย

  1. หลักสูตร การประเมินความเสี่ยง

  2. หลักสูตรผู้เฝ้าระวังไฟ

  3. หลักสูตร การจัดการความปลอดภัย ระดับหัวหน้างาน

  4. หลักสูตร การจัดการความปลอดภัย ระดับเทคนิค

  5. หลักสูตร ระบบการจัดการบริหารคุณภาพ ISO 9001 : 2008

การจัดฝึกอบรมภายใน โดยวิทยากรของบริษัท

1. หลักสูตร การป้องกันอันตรายจากรังสี

2. หลักสูตร NDT Method Introductory to New Employee

3. หลักสูตร การอบรม NDT วิธีการและระดับต่างๆ

  การฝึกอบรมภายนอก ทั้งในประเทศ และต่างประเทศ

  1. หลักสูตร Basic Offshore Safety Training (BOST)

  2. หลักสูตร Further Offshore Training (FOT)

  3. หลักสูตร การอบรม NDT วิธีการและระดับต่างๆ

  4. หลักสูตร การป้องกันอันตรายจากรังสี

  5. หลักสูตร ความปลอดภัยในการทำงานในที่อับอากาศ

  6. หลักสูตร TLCA Executive Development Program

  7. หลักสูตร NDT Advanced Technology ต่างๆ

  8. หลักสูตร ISO 9001 : 2008 Series – Quality Management System

  9. หลักสูตร ผู้ปฏิบัติงานสถานที่ใช้ก๊าซธรรมชาติ

  10. หลักสูตร การเตรียม WPS , PQR , WQT สำหรับงาน Boiler , Pressure Vessel
  & High Pressure Piping

ทั้งนี้ ผู้บริหารของบริษัทฯ จะเป็นผู้พิจารณาในเรื่องดังกล่าว
เพื่อให้พนักงานสามารถนำความรู้และวิวัฒนาการใหม่ ๆ
ดังกล่าวมาปรับปรุงและประยุกต์ใช้กับระบบงานของบริษัทฯ